»Großmechtiger könig und herr,
der man red euer lob
in allen landen nah und ferr
und helt statlich darob
und sagt von euch all er und gut.«
Der künig sprach: »schaut zu, ich bin
ein beßer arzt, dan ir:
ich hab durch mein gütigen sin
gewant sein bös begir,
das er mir guts nachsagen tut.«
Also wirt oft durch güt on scherz
bekeret mit der zeit
ein rachselig, seintselig herz
wider zu freuntlichkeit,
mer dan durch zoren oder rach,
dardurch oft erger wirt
das herz, feintseliger hernach.
rach wider rach gebirt,
das also stillt gütiger mut.